Lena Meriläinen

Lena Reija Meriläinen (s. 19. toukokuuta 1954 Helsinki) on suomalainen näyttelijä, joka on tullut tunnetuksi erityisesti roolistaan Kotikatu-sarjan Eeva Mäkimaana ja Syke-sarjan Lenita Pakkalana.

Lena Meriläinen aikoi äitinsä Ruth Matson tavoin tanssijaksi ja opiskeli alaa myös Lontoossa, kunnes totesi kehonrakenteensa olevan ammattiin vääränlainen. Jo lapsena Tampereen Työväen Teatterin avustajarooleissa toiminut Meriläinen valmistui Tampereen yliopiston näyttelijäntyön laitokselta 1977. Tämän jälkeen hän oli kiinnityksellä Turun kaupunginteatterissa vuosina 1977–1986 ja Tampereen Työväen Teatterissa 1986–1996. Hänen läpimurtorooleihinsa kuului Julia Jotaarkka Pennasen ohjaamassa Romeossa ja Juliassa, joka sai ensi-iltansa Turussa joulukuussa 1980. Romeona nähtiin Juha Muje. Näytelmää esitettiin 89 kertaa ja se sai lähes 50 000 katsojaa.

Meriläinen on näytellyt muun muassa televisiosarjoissa Rauta-aika (1982) Pohjolan tyttären roolissa, TV1:n sarjassa Kotikatu (1995–2012) Eeva Mäkimaan roolissa sekä sairaalasarjassa Syke (2014–) Lenita Pakkalan roolissa. Teatterin ja televisiosarjojen lisäksi hän on näytellyt kotimaisissa elokuvissa. Vuonna 1987 Meriläisellä oli Malviinan osa televisioelokuvassa Niskavuoren nuori emäntä.

 Yksityiselämä 
Lena Meriläinen on säveltäjä Usko Meriläisen ja tanssija Ruth Matson tytär. Meriläisen puoliso on teatteriohjaaja ja televisionsarjojen tuottaja Olli Tola. Pariskunta avioitui vuonna 1998. Lena Meriläisellä on edellisestä avioliitosta tytär, joka asui lapsuutensa isänsä kanssa.

Näyttelijäntöiden lisäksi Meriläinen tarjoaa toiminimensä turvin liikuntapalveluja, esiintymistä, konsultointia ja opetusta. Hän toimii myös Pilates-ohjaajana.

 Teatterirooleja 
1979: Svejk II maailmansodassa, Turun kaupunginteatteri – Kati
1979: Maailman laidalla, Turun kaupunginteatteri – Armi
 1980: Romeo ja Julia, Turun kaupunginteatteri – Julia
 1981: Suomen Herttua Juhana ja Neiti Kaarina, Turun kaupunginteatteri – Kaarina
 1981: Pessi ja Illusia, Turun kaupunginteatteri – Illusia
 1981: Lauluja Faidralle, Turun kaupunginteatteri – Aricia 
 1984: Virran viemä, tuulen tuoma, Turun kaupunginteatteri – palvelijatar
 1987: Suljetut ovet, Impulssi-ryhmä
 1988: Anna Karenina, Tampereen Työväen TeatteriHakutulos 'leena (sic) meriläinen', Ilona-esitystietokanta, Teatterin tiedotuskeskus. Haettu 8.5.2024.
 1991: Turmiolan Tommi, Tampereen Työväen Teatteri – äiti / tarjoilija
 1997: Kaljaa, lätkää, rakkautta, Ravintola Nyyrikki

 Filmografia 
 Elokuva 
 Vuosi Elokuva Rooli 2000  Hylätyt talot, autiot pihat  Liisa Jurvanen 2001  Perinteinen 60 km  äiti 2003  Hymypoika  Samin äiti 2008  Blackout  Hanna Kajaste 2012  Härmä  Välitalon emäntä 2018  Veljeni vartija   psykiatri 2021  Syke-elokuva: Hätätila Lenita Pakkala 2023  Syke: Särkynyt sydän2025Syke: Kipinöitä yössä

 Televisio 
 Vuosi Elokuva Rooli 1976  Kaksi ruplan rahaa  tyttö 1977  Joki-Jussin pojat   Tykkimies Kauppalan viimeiset vaiheet  Sinikka 1982  Rauta-aika  Pohjolan tytär Suomi vaarassa  konsulentti Diana Digital 1983  Köyhyydestä kurjuuteen  Laila Suomalaisia tähtihetkiä   Koettakaa vedellä, vastasi palopäällikkö  murretutkija 1986  Huh hellettä!  Terhi Aholampi  1987  Pintaliitäjät   Niskavuoren nuori emäntä  Malviina Multia  1989  Pentti Haanpää  Paavolaisen nainen Saastamoisen poika  Sanna Tunturi Katso naamion taa  Kristiina Andersson 1990  Aaveita ja valkoisia valheita   1991  Matkalaukkukostaja  Marjatta Hujanen 1993  Jäähyväiset rakkaimmalle  Taina Sipilä 1995–2012  Kotikatu  Eeva Mäkimaa (o.s. Virtanen) 2002  Jatulintarha  Jaana 2010  Hiphop Hamlet  Raija 2014–  Syke  Lenita Pakkala2018  Keisari Aarnio  Sirkka Koskiranta-Niemi Ivalo  Satu Kela

 Lähteet 

 Aiheesta muualla 


 Lena Meriläisen profiili Näyttelijäliiton sivuilla
 Lena Meriläisen profiili Helsingin freelancenäyttelijöiden sivuilla 

Luokka:Suomalaiset näyttelijät
Luokka:Vuonna 1954 syntyneet
Luokka:Elävät henkilöt